als_Latn dik_Latn sag_Latn
Ramush Haradinaj ka thënë se Marrëveshja e Brukselit për themelimin e Asociacionit nuk mund të zbatohet, pasi Gjykata Kushtetuese e Kosovës ka gjetur se kjo marrëveshje nuk është në frymën kushtetuese të Kosovës.
“Pas këtij vendimi të Gjykatës Kushtetuese, ne duhet të jemi të disiplinuar dhe ta zbatojmë Kushtetutën e Kosovës. Kushtetuta jonë ka paraparë mundësinë e organizimit të asociacioneve që mund të jenë organe vetëm koordinuese, por jo vendimmarrëse dhe s‘ka veprimtari ekzekutive”, ka thënë Haradinaj, transmeton Express.
I pyetur se sa ekziston mundësia që Asociacioni i komunave me shumicë serbe të jetë në pazar me mbështetjen e serbëve për krijimin e ushtrisë së Kosovës, Haradinaj ka thënë se Kosova nuk bën pazar për temat e veta të brendshme.
“Logjika e deritanishme ka perënduar, në Kosovë do të fillojë një logjikë e re qeverisëse dhe ne nuk do të jemi peng të askujt”, ka thënë Haradinaj.
als_Latn als_Latn als_Latn als_Latn